ROMÂNIA              




                                             APROBAT                                                                                                      

JUDEŢUL TIMIŞ





                                   PRIMAR

MUNICIPIUL TIMIŞOARA

DIRECŢIA TEHNICĂ                                                                                  NICOLAE ROBU

SERVICIUL ENERGETIC ŞI MONITORIZAREA 

                                                                                            
SERVICIILOR DE UTILITĂŢI PUBLICE

COMPARTIMENT TERMOFICARE
SC2014- 30839/ 18 .11.2014


 
REFERAT

 privind aprobarea Contractului de furnizare gaze naturale şi fideiusiune cu nr. 1000386125/12.2014/GN
Subscrisa S.C. Compania Locală de Termoficare COLTERM S.A., cu sediul în Timişoara, str. Episcop Joseph Lonovici, nr. 4, înmatriculată la ORC Timiş sub nr. J35/185/2004, având CUI R16063013, prin reprezentantul său legal dl. CRISTIAN-ARON MIRCEA, în calitate de director general;
Având în vedere liberalizarea completă a preţului la gaze naturale, pentru consumatorii non-casnici şi calendarul privind liberalizarea preţului pentru populaţie, Compania Locală pentru Termoficare COLTERM S.A. a fost nevoită să găsească soluţii avantajoase pentru achiziţia gazelor naturale. În urma prospectării pieţei gazelor naturale, s-a concluzionat că cea mai avantajoasă este continuarea colaborării cu furnizorul actual E.ON Energie România S.A.
În vederea încheierii noului contract privind furnizarea de gaze naturale, societatea E.ON Energie România S.A. a transmis către S.C. Compania Locală de Termoficare S.A., o propunere de contract cu nr. 1000386125/12.2014/GN/647.

În urma negocierilor purtate între reprezentanţii Companiei Locale de Termoficare COLTERM S.A. şi E.ON Energie România S.A., s-au convenit de comun acord următoarele modificări faţă de vechiul contract:

a) acordarea unui discount de 0,5 lei/MWh, din costul de furnizare, în condiţiile efectuării plăţilor până la termenul scadent de 45 de zile;

b) având în vedere faptul că până la data încheierii noului contract există facturi emise de Vânzător în baza contractului de furnizare gaze naturale şi fideiusiune nr. 1000386125/12.2013/GN/306 încheiat între Compania Locală de Termoficare COLTERM S.A. (Cumpărător), Municipiul Timişoara (Fideiusor) şi E.ON Energie România S.A. (Vânzător) la data de 29.11.2013 şi care nu au fost achitate de către Cumpărător şi/sau Fideiusor, părţile au convenit ca plata acestor facturi să se realizeze conform unui grafic de rambursare, grafic ce face parte integrantă din noul contract.
Ţinând cont de faptul că Primăria Municipiului Timişoara are calitatea de fideiusor în acest contract, societatea E.ON Energie România S.A., în vederea iniţierii negocierii clauzelor contractuale, a solicitat ca asumarea calităţii de fideiusor a Primăriei Municipiului Timişoara, să fie aprobată printr-o Hotărâre a Consiliului Local.

Având în vedere solicitarea S.C. Compania Locală de Termoficare COLTERM S.A. cu nr. 20549/17.11.2014 înregistrată în cadrul Primăriei Municipiului Timişoara cu nr. RE2014-002022/18.112014;

Având în vedere Acordul referitor la reglementarea relaţiilor comerciale între E.ON Energie România S.A., S.C. Compania Locală de Termoficare COLTERM S.A. şi Municipiul Timişoara;
Având în vedere Contractul de furnizare gaze naturale şi fideiusiune cu nr. 1000386125/12.2013/GN încheiat între E.ON Energie România S.A., în calitate de Vânzător, S.C. Compania Locală de Termoficare COLTERM S.A. în calitate de Cumpărător şi Municipiul Timişoara, în calitate de Fideiusor;

Având în vedere prevederile art. 3 alin. (4) şi art. 5 alin. (1) lit. b) din Ordonanţa nr. 36/2006 privind unele măsuri pentru funcţionarea sistemelor centralizate de alimentare cu energie termică a populaţiei, în situaţia în care autorităţile administraţiei publice locale aprobă preţuri locale ale energiei termice facturate populaţiei mai mici decât preţul de producere, transport, distribuţie şi furnizare a energiei termice livrate populaţiei, acestea asigură din bugetele locale sumele necesare acoperirii diferenţei dintre preţul de producere, transport, distribuţie şi furnizare a energiei termice livrate populaţiei şi preţul local al energiei termice facturate populaţiei. Aceste sume sunt prevăzute anual în bugetul local şi se pot acorda în avans, de către ordonatorul principal de credite, furnizorului de energie termică pentru populaţie, respectiv S.C. Compania Locală de Termoficare COLTERM S.A., în vederea achitării în avans a consumului de gaze naturale. Sumele menţionate anterior, prevăzute în bugetul local, vor reprezenta garanţia Municipiului Timişoara conform Contractului de furnizare gaze naturale şi fideiusiune cu nr. 1000386125/12.2014/GN/647.
PROPUNEM:

1. Aprobarea Acordului referitor la reglementarea relaţiilor comerciale între E.ON Energie România S.A., S.C. Compania Locală de Termoficare COLTERM S.A. şi Municipiul Timişoara, conform căruia, începând cu data de 01.12.2014, contractul cu nr. 1000386125/12.2013/GN îşi încetează valabilitatea, iar părţile îşi vor continua relaţiile contractuale conform raporturilor juridice stabilite prin Contractul nr. 1000386125/12.2014/GN/647.
2. Aprobarea Contractului cu nr. 1000386125/12.2014/GN/647;

3. Împuternicirea Primarului Municipiului Timişoara , dl. Nicolae Robu, pentru semnarea Acordului referitor la reglementarea relaţiilor comerciale între E.ON Energie România S.A., S.C. Compania Locală de Termoficare COLTERM S.A. şi Municipiul Timişoara şi a contractului nr. 1000386125/12.2014/GN/647;
4. La data intrării în vigoare a Hotărârii Consiliului Local privind aprobarea Contractului de furnizare gaze naturale şi fideiusiune cu nr. 1000386125/12.2014/GN/647 se revocă Hotărârea Consiliului Local nr. 575/21.11.2013 privind aprobarea Contractului de furnizare gaze naturale şi fideiusiune cu nr. 1000386125/12.2013/GN.

